शहर के गरीबों को पीएम आवास किस्त जारी करने को लेकर निगम के कतिपय जिम्मेदारों ने सेडमैप के एक कर्मचारी की मदद से दूसरे लोगों के खातों में पैसा जारी करके रकम निकाल ली। असल हितग्राहियों के नाम से जारी यह राशि दूसरों के खातों में जाने की जानकारी सामने आने के बाद प्रारंभिक रूप से जिम्मेदारों ने इंजीनियर्स महेंद्र जैन और सुहास पंडित को सस्पेंड कर दिया था। मामले में कोई दीपक कुमावत के खिलाफ कायमी की गई तो कुमावत के परिजनों ने उसे निर्दोष बताते हुए बड़े अधिकारियों के भी इस मामले में शामिल होने की संभावनाएं बताई है। पत्रिका ने ही इस मामले को सबसे पहले उजागर किया था।